Kexaako jaun-andereen hilobia

Kexaako jaun-andereen hilobia Petri II.a Lopez Aiarakoaren eta haren emazte Leonor Guzmanen hileta-eskulturak da, hilobi bioitza. Lopez Araiakoak berak, Kantzilerra esaten ziotenak, fundatu zuen Kexaako komentuko Adatseko Andra Mariaren kaperan dago, 21. mendean Kexaako monumentu multzoaren parte. Kaperan, bertako erretaula bikainaren aurrean daude paratuta, nahiz eta erretaula erreplika den, 20. mendeko salmenta baten ondorioz Chicagon baitago originala.

 Ezaugarriak 
Hilobia alabastroz egina da, Ferrand Gonzalezen Toledoko tailerrean. Senar-emazteen irudiak idealizatuta daude, ezaugarri eskematizatuekin; Petri II.a jantzi militarrez, eta Leonor soineko apainekin eta bitxiekin: mantua eta gona luzea daramatza, ilea burukoan gordeta darama eta ezkerreko eskuarekin meza liburu bati eusten dio. Bien oinetan txakurrak daude, fideltasunaren sinboloak, bat gizonaren oinetan, bi emakumezkoarenetan. Basamentuak santuak eta profetak irudikatzen dituzten medailoiak dauzkate, eta zoruan hamabi lehoi buru. 

Kapera berean beste bi hilobi edo sarkofago daude, Petri II.aren gurasoenak, Fernan I.a aitarena eta Elvira Álvarez de Ceballos amarena. Bi hauena ere hilobi bikoitza zen, eta beste kapera batean zegoen, San Joan Bataiatzailearena elizan (Kexaako multzo berean), baina 1730. urtean eraldaketa suntsitzaile bat jasan zuen monumentu hark: erreforma batean bere tokitik atera egin zuten, sarkofago bikoitza zatitu, eta bere basamentuko apaindurak kendu ere bai bi zatiei, Adatsaren Andre Mariaren kaperan uzteko.

2023an hilobien zaharberritzea programa bati ekin zitzaion, Petri eta Leonorren hilobi bikoitzarena, eta baita beste bi sarkofagoena ere.

 Erreferentziak 

 Kanpo estekak 

Kategoria:Kexaako monumentu multzoa
Kategoria:Euskal herritarren hilobiak
Kategoria:Hilobi bikoitzak
Kategoria:1399ko lanak